| *Azolla* |
| --- |
| *Azolla caroliniana* |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Pteridophyta |
| Clase: | Polypodiopsida |
| Orde: | Salviniales |
| Familia: | Salviniaceae |
| Xénero: | ***Azolla***Lam. 1783 |

 |
| Especie tipo |
| *Azolla filiculoides* Lam. 1783 |
| Especies |
| *Véxase o texto* |

***Azolla*** é un xénero de pteridófitas (fentos ou fieitos) da clase das polipodiópsidas e orde das salviniales, un dos dous comprendidos na familia das salviniáceas.

Taxonomía
---------

### Descrición

O xénero foi descrito en 1783 polo naturalista francés Jean-Baptiste Lamarck na súa obra *Encyclopédie méthodique. Botanique. Tome 1er* (1): 343.

### Etimoloxía

Lamarck deulle este nome a unha planta traída por Philibert Commerson do Estreito de Magallanes, e a orixe do nome podería ser simplemente o que a poboación local lle daban a esta planta.

### Especies

Dentro do xénero recoñécense na acualidade as seguintes 7 especies:

* *Azolla caroliniana* Willd.
* *Azolla filiculoides* Lam.
* *Azolla japonica* Franch. & Sav.
* *Azolla mexicana* Schlecht. & Cham. ex K. Presl
* *Azolla microphylla* Kaulf.
* *Azolla nilotica* Decne. ex Mett.
* *Azolla pinnata* R. Br.

### Nota taxonómica

Anteriormente, ou ás veces aínda hoxe en día, algúns autores consideran o xénero como o único da familia das azoláceas (*Azollaceae*). Pero esta familia non é admitida polo WoRMS, e outras bases de datos e, a maioría dos autores, incluén o seu único xénero na familia das salviniáceas.

Características
---------------

As especies deste xénero forman *alfombras'* que cobren a auga o son arrastradas polo vento cara a unha beira, e vólvense rapidamente tan densas que impiden que a luz solar penetre no corpo de auga, o que pode contribuír a fenómenos de distrofización, o estado extremo da eutrofización, que conduce á morte de organismos animais e vexetais superiores debido á anoxia (falta case total de oxíxeno) do medio.

As especies de *Azolla* presentan unha asociación simbiótica con cianobacterias. Estes microorganismos agrúpanse en *criptas* no envés das frondes flotantes: así quedan protexidos. A simbiose permite que o fieito se desenvolva mellor ao aproveitar as capacidades de absorción de nitróxeno atmosférico das cianobacterias (o nitróxeno xeralmente é o nutriente que limita o crecemento das plantas).

### Reprodución

En inverno as especies de *Azolla* morren. As esporas que estes fietitos desprenderon en outono permiten que volvan a estar presentes na primavera seguinte. Pero é a división dos seus talos o que lles permiten poboar rapidamente un contorno.

Usos
----

### Alimentación animal

Ademais do seu cultivo tradicional como biofertilizante nos arrozais (debido á súa capacidade para fixar nitróxeno no solo), as *Azolla* sp. encontraron uso na produción de pensos. As especies de *Azolla* son ricas en proteínas, aminoácidos esenciais, vitaminas e sales minminerais. Hai estudos que demostran que a alimentación de vacas leiteiras, porcos, patos e galiñas con *Azolla* sp. permiten aumentos significativos na produción de leite, no peso dos polos e na produción de ovos en comparación cos alimentos convencionais. Un estudo da FAO describe como *Azolla* sp. incorporadas á biomasa agrícola reduce a necesidade de achegas adicionais.

### Asociación

As especies de *Azolla* utilizáronse, durante polo menos mil anos, nos campos de arroz como planta compañeira, debido á súa capacidade para fixar nitróxeno e bloquear a luz para evitar a competencia doutras plantas, ademais do arroz, que medra o suficiente como para sobresaír da auga a través da *alfombra* destes fieitos.

### Larvicida

Ademais da súa función como biofertilizante, as especies de *Azolla* utilizáronse para controlar as larvas de mosquitos nos campos de arroz. A planta crece nunha alfombra grosa na superficie da auga, o que reduce a velocidade á que o oxíxeno se disolve na auga e asfixia eficazmente ás larvas.

Galería
-------

* *Azolla caroliniana*
* *Azolla caroliniana*
* *Azolla filiculoides*
* *Azolla japonica*
* *Azolla nilotica*
* *Azolla pinnata*

Notas
-----

1. 1 2  *Salviniaceae* Martinov en *World Flora Online*. Consultado o 20 de marzo de 2021.
2. ↑  *Azolla* Lam. 1783, en *World Flora Online*. Consultado o 20 de marzo de 2021.
3. ↑  Seckbach, Joseph & Grube, Martin, eds. (2010): *Symbioses and stresses*. Berlín, Alemaña: Springer. ISBN 978-9-0481-9449-0.
4. ↑  Salviniales Arquivado 01 de marzo de 2021 en Wayback Machine. no ITIS. Consultado o 20 de marzo de 2021.
5. ↑  Azollaceae en *floravascular.com*
6. ↑  Salviniaceae Martinov, 1820 no WoRMS.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Azolla*** |

|  |  |
| --- | --- |
|  | Wikispecies posúe unha páxina sobre:  ***Azolla*** |

### Outros artigos

* Salviniales
* Salviniáceas

|  |  |
| --- | --- |
| Control de autoridades | 
* Wd: Q1128633
* BRE: 1804858
* EBID: ID
* GEC: 0082471
* MAG: 2781226114

 |

|  |  |
| --- | --- |
| Identificadores taxonómicos | 
* APDB: 188482
* APNI: 115307
* Dyntaxa: 1006016
* EOL: 72876
* EPPO: 1AZOG
* FloraBase: 20915
* FNA: 103297
* FoC: 103297
* Fossilworks: 55880
* GBIF: 2650103
* iNaturalist: 52631
* IPNI: 165753-3
* IRMNG: 1072855
* ITIS: 18006
* NBN: NHMSYS0000456383
* NCBI: 39630
* POWO: ID
* Soortenregister: 118368
* Tela Botanica: 100985
* Tropicos: 40023609
* PLANTS: AZOLL
* VASCAN: 882
* VicFlora: ID

 |